קורד אוברסטריט

קורד פול אוברסטריט (באנגלית: Chord Paul Overstreet, נולד ב-17 בפברואר 1989) הוא זמר, שחקן ודוגמן אמריקאי הידוע בשל גילום דמותו של סאם אוונס בסדרה Glee.

שנותיו המוקדמות
אוברסטריט נולד בנאשוויל, טנסי לאם מאפרת מקצועית ואב זמר מוזיקת קאונטרי. לקורד אח בשם נאש המנגן בלהקה הוט צ'ילי ריי וארבע אחיות בשם סאמר, הרמוני, סקיי וצ'רטי. מגיל קטן עודדו אותו הוריו לעסוק במוזיקה וקורד למד לנגן כל כלים רבים כמו מנדולינה, מערכת תופים, חליל צד, פסנתר וגיטרה. אוברסטריט כותב שירים ובנעוריו דיגמן לגאפ.

קריירה
בשנת 2007 כאשר סיים את לימודיו החל אוברסטריט להיכנס לעולם המשחק ולאחר התחלה לא מוצלחת הוא החל לשחק בסדרת הרשת "Private". בשנת 2009 ביצע את הופעת הבכורה שלו בסדרה iCarly. באותה שנה שיחק גם בסרטו הראשון שנקרא "The Hole". ב-2010 ביצע הופעת אורח בסדרה הבלתי רגילים. החל משנת 2010 מגלם אוברסטריט את דמותו של סאם אוונס בסדרה Glee. ב-2011 שיחק בסרט ליבו של קונור לצדם של אשלי גרין וקלן לוץ.

אתר האינטרנט BuddyTV דירג אותו במקום ה-99 ברשימת הגברים הסקסיים בטלוויזיה לשנת 2010. בשנת 2012 דורג במקום ה-24 ברשימה ושנה לאחר מכן עלה בדירוג למקום ה-16. בשנת 2014 דורג במקום ה-23.

ב-15 בדצמבר חתם בחברת ההקלטות SafeHouse Records השייכת לדמי לובאטו, ניק ג'ונאס ומנהלם פיל מקנטייר.

בשנת 2017 הוציא את השיר Hold on והקדיש אותו ל קורי מונטית׳ ששיחק לצידו בסדרה glee.

בשנת 2021 החל לגלם את צ'אד בסדרה הקומית מבית אפל TV פלוס "Acapulco"; המבוססת על הסרט משנת 2017 - איך להיות מאהב לטיני.

דיסקוגרפיה
גרסתו של אוברסטריט לשיר "Billionaire" יצא כסינגל רשמי והגיע למקום ה-15 באירלנד, למקום ה-24 בקנדה ולמקום ה-28 בארצות הברית. ביצועו לשיר "Lucky" גם יצא כסינגל. קורד מופיע בקליפ לשיר "Tonight Tonight" של להקת הוט צ'ילי ריי.

ב-13 בדצמבר 2011 אחד משירי הסולו של קורד תחת השם "Beautiful Girl" הודלף לאינטרנט.

פילמוגרפיה

קולנוע
 2009: הבור
 2011: ליבו של קונור
 2011: Glee: הסרט
 2022: חג מולד בלתי נשכח

טלוויזיה
 2009: iCarly
 2010: הבלתי רגילים
 2010: Glee
 2011: מקום טוב באמצע
2021-הווה: Acapulco

קישורים חיצוניים

 

שחקני קולנוע וטלוויזיה אמריקאים
זמרים-יוצרים אמריקאים
מתופפים אמריקאים
גיטריסטים אמריקאים
אמריקאים ממוצא אנגלי
אמריקאים ממוצא אירי
אמריקאים ממוצא גרמני
דוגמנים אמריקאים
זוכי פרס בחירת הנוער
אמריקאים שנולדו ב-1989